Felipe Guréndez

Felipe Guréndez Aldanondo, (Gasteiz, 1975eko azaroaren 18a - ) arabar futbolari ohia da, Athletic Clubean, Osasunan eta CD Numancian aritutakoa.

Ibilbidea 
1991n Athletic Clubeko harrobian sartu zen. 1995eko maiatzean Bilbao Athleticera igo zen eta, hilabete gutxi batzuk aurrerago, 1996ko urtarrilaren 3an, lehen mailan debuta egin zuen: Athletic Club 1 - 0 partiduan hain zuzen ere. 1997-98ko denboraldian Osasunara utzi zuten eta, bertan, 40 partida jokatu zuen.

1998-99ko denboraldian jada lehen taldeko kidea zen eta Txapeldunen Ligan bi partida ere jokatu zituen. Luis Fernándezen garaian bere kirol-ibilbidearen unerik onenak bizi eta denboraldika hogeita hamar partida baino gehiago jokatu zituen. Hurrengo urteetan, epeka-epeka, deialdietatik desagertuz aritu zen eta, 2002-03ko denboralditik aurrera, apenas ez zuen jokatu. Bere azken lau denboralditan hamalau partidan baino ez zuen parte hartu. 2006ko maiatzaren 20an bere azken partida jokatu zuen Athleticek FC Bartzelonari 3 eta 1 irabazi zuenekoa. Partida horretan, bere bigarren gola lortu zuen, areaz kanpoko ezkerreko ostikada bati esker lortutakoa.

Bilbon zortzi denboraldi eman ondoren, bigarren mailako CD Numanciak fitxatu zuen. Sorian hirurogeita hamar partida jokatu, lehen mailara igo eta bere kirol-ibilbidea amaitu zuen.

Estatistikak 
2015eko Maiatzak 31n eguneratua. Datu ofizialak.

Palmaresa 
 Europako 21 urte azpiko Futbol Txapelketa: 1998

Erreferentziak

Kanpo estekak 
 Fitxa - www.athletic-club.net

Gasteizko kirolariak
F
F
F
F
F
F